GUNKUL วิ่ง 3% นิวไฮรอบ 4 เดือน โบรกฯเคาะซื้อเป้า 3.70 บ. ชี้ไตรมาส 2 โตต่อ รับไฮซีซั่น
GUNKUL วิ่ง 3% นิวไฮรอบ 4 เดือน โบรกฯเคาะซื้อเป้า 3.70 บ. ชี้ไตรมาส 2 โตต่อ รับไฮซีซั่น ล่าสุดอยู่ที่ 2.92 บ. บวก 0.10 บ. หรือ 3.55% มูลค่าซื้อขาย 147.34 ลบ.
GUNKUL วิ่ง 3% โบรกฯเคาะซื้อเป้า 3.70 บ. ชี้ไตรมาส 2 โตต่อ รับไฮซีซั่น ล่าสุดอยู่ที่ 2.92 บ. บวก 0.10 บ. หรือ 3.55% มูลค่าซื้อขาย 147.34 ลบ.
15 พ.ค. 2563

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 15.04 น. อยู่ที่ 2.92 บาท บวก 0.10 บาท หรือ 3.55% สูงสุดที่ 2.92 บาท ต่ำสุดที่ 2.84 บาท ด้วยมูลค่าซื้อขาย 147.34 ล้านบาท

ทั้งนี้ราคาหุ้น GUNKUL ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 2.94 บาท เมื่อวันที่ 3 ม.ค.2563 โดย GUNKUL รายงานผลการดำเนินงานประจำไตรมาส 1/63 มีกำไรสุทธิ 439.10 ล้านบท เพิ่มขึ้น 95% เมื่อเทียบกับไตรมาส 1/62 ที่มีกำไรสุทธิ 224.89 ล้านบาท หลังรายได้จากการขายเพิ่มขึ้น
ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น GUNKUL ประเมินราคาเป้าหมายที่ 3.70 บาท/หุ้น โดยGUNKUL รายงานกำไรดีกว่าคาด 9% กำไรปกติอยู่ที่ 339 ล้านบาท เพิ่มขึ้น 49% เมื่อเทียบจากปีก่อน ตามรายได้ขายไฟเพิ่มจากโครงการใหม่ที่ญี่ปุ่นและเวียดนาม แต่ลดลง 35% เมื่อเทียบจากไตรมาสก่อน จากฐานสูง
ทั้งนี้มองว่าแนวโน้มกำไรไตรมาส 2/63 จะดีขึ้นเมื่อเทียบจากไตรมาสก่อน ตามฤดูกาลเพราะเป็นช่วงแดดแรง หนุนโรงไฟฟ้าโซลาร์ในไทย และรับรู้ผลการดำเนินงานจากโซลาร์เวียดนามเต็มไตรมาส
ส่วนครึ่งปีหลังปี 2563 จะเป็นฤดูกาลของโรงไฟฟ้าลม และธุรกิจ EPC ที่ปัจจุบันมี Backlog ถึง 7 พันล้านบาท ทยอยรับรู้รายได้ตลอด 2 ปีข้างหน้า ขณะที่ GUNKUL มี PE เพียง 11.5 เท่า PBV 2 เท่า และคาด Dividend yield ที่ระดับ 5% ต่อปี